b'\n_START_ARTICLE_\nSistem proti zaledenitvi\n_START_SECTION_\nPnevmatski sistem\n_START_PARAGRAPH_\nMed letom se led nabira na sprednjih delih krila, repa, motorja (na propelerju oziroma ventilatorju). Po\xc4\x8dasnej\xc5\xa1a (po navadi turbopropelerska) letala uporabljajo pnevmatski sitem. Gumijasti "\xc5\xa1kornji" (ang. boots) se napolnijo z zrakom iz kompresorja, pri tem se raz\xc5\xa1irijo in led se odlomi. Sistem deluje samodejno, ko ga enkrat pilot aktivira. Za pravilno delovanje je treba po\xc4\x8dakati, da se nabere dovolj debel led preden aktivacijo kompresorja.\n_START_SECTION_\nElektri\xc4\x8dni sistem\n_START_PARAGRAPH_\nNekatera letala uporabljajo elektri\xc4\x8dno grete uporovne \xc5\xbeice na sprednjih delih kril, na sprednjih delih propelerjev in tudi helikopterskih rotorjih. Ko aparat za led zazna zaledenitev, jih pilot vklopi. Sprva delujejo v funkciji de-ice, ko se led o\xc4\x8disiti, pa v na\xc4\x8dinu anti-ice. Ob\xc4\x8dasno se poleg sistema uporabi tudi teko\xc4\x8dina proti zmrzovanju.\n_START_SECTION_\nSistem na vro\xc4\x8d zrak iz motorja\n_START_PARAGRAPH_\nModerna reaktivna letala uporabljajo vro\xc4\x8d zrak iz kompresorja (ang. Bleedair). Ta zrak se vodi v sprednje dele kril ter vstopnike v motor. Sistem deluje avtonomno.\n_START_SECTION_\nVpliv na okolje\n_START_PARAGRAPH_\nTeko\xc4\x8dine proti zmrzovanju, kot na primer kalcijev klorid, glikol in druge soli, \xc5\xa1kodujejo organizmom in lahko kontaminirajo pitno vodo.'